લુણાવાડા: લુણાવાડાના જરાતીવાડમાં પોલીસ અથડામણમાં માર્યા ગયેલા સાજીદ ઉર્ફે રાબડીના મૃતદેહને મંગળવારે સગાવ્હાલાઓ સ્વીકારતા વડોદરાથી લુણાવાડામાં લાવવામાં આવ્યો હતો. મોડી સાંજે રાબડીની ચાલુ વરસાદમાં શાંતિપૂર્ણ માહોલમાં ધાર્મિકવિધિ અનુસાર દફન વિધી કરવામાં આવી હતી. બીજી તરફ મહિસાગર જીલ્લા મેજીસ્ટ્રેટે સાજીદ શેખ ઉર્ફે રાબડીની અંતિમ વિધિને કારણે સોસિયલ મિડીયા મારફતે અફવા ફેલાવાવની શકયતાને જોઇને કોઇ અનિચ્છનિય બનાવ ન બને તે માટે મંગળવાર બપોરથી બુધવાર રાત્રીના 12 વાગ્યા સુધી ઇન્ટરનેટ બંધ રાખવામાં આવ્યુ છે.